CELEX: 62008CN0200
Language: fi
Date: 2008-05-15 00:00:00
Title: Asia C-200/08: Kanne 15.5.2008 — Euroopan yhteisöjen komissio v. Ranskan tasavalta

5.7.2008   
            
            
               FI
            
            
               Euroopan unionin virallinen lehti
            
            
               C 171/28
            
         Kanne 15.5.2008 — Euroopan yhteisöjen komissio v. Ranskan tasavalta
   (Asia C-200/08)
   (2008/C 171/43)
   Oikeudenkäyntikieli: ranska
   Asianosaiset
   
      Kantaja: Euroopan yhteisöjen komissio (asiamiehet: A. Bordes ja H. Støvlbæk)
   
      Vastaaja: Ranskan tasavalta
   Vaatimukset
   
               —
            
            
               on todettava, että Ranskan tasavalta ei ole noudattanut EY:n perustamissopimuksen 39, 43 ja 49 artiklan eikä direktiivin 92/51/ETY (1) mukaisia velvoitteitaan, koska se on evännyt saksalaisilta ja brittiläisiltä lumilautailun opettajilta oikeuden opettaa yksinomaan tätä lajia Ranskassa ja koska se ei mainitse 4.5.1995 tehdyssä muutetussa päätöksessä muissa jäsenvaltiossa saatuja lumilautailun opettajien tutkintotodistuksia
            
         
               —
            
            
               Ranskan tasavalta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Useissa jäsenvaltioissa hiihtoa ja lumilautailua voivat opettaa ammattilaiset, jotka ovat saaneet erillisen koulutuksen, mutta Ranskassa lumilautailua voivat opettaa vain hiihdonopettajat.
   Kantaja katsoo, ettei sitä, että evätään pääsy yksinomaan lumilautailun opettajan ammattiin, voida perustella henkilöiden vapaan liikkuvuuden, palvelujen tarjoamisen vapauden eikä sijoittautumisvapauden perusperiaatteilla. Komissio katsoo lisäksi, että ne neljä kumulatiivista poikkeusedellytystä, jotka yhteisöjen tuomioistuimen oikeuskäytännössä on vahvistettu ja joilla voidaan perustella näiden periaatteiden mahdollinen rajoittaminen — syrjintäkielto, yleiseen etuun perustuvat pakottavat syyt, se, että voidaan taata tavoiteltavan tavoitteen toteutuminen, ja suhteellisuusperiaatteen huomioon ottaminen — eivät täyty.
   
      (1)  Direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18.6.1992 annettu neuvoston direktiivi 92/51/ETY (EYVL L 209, s. 25).